

**ประกาศองค์การบริหารส่วนตำบลห้วยโจด**

**เรื่อง ประกาศใช้แผนปฏิบัติการป้องกันการทุจริต ประจำปี ๒๕๖๒ – ๒๕๖๔**

**องค์การบริหารส่วนตำบลห้วยโจด**

**..............................................................**

ด้วยองค์การบริหารส่วนตำบลห้วยโจด ได้จัดทำแผนปฏิบัติการป้องกันการทุจริต ประจำปี 25๖๒ – ๒๕๖๔ เพื่อให้การดำเนินงานสอดคล้องเป็นไปตามมติคณะรัฐมนตรี และสามารถนำแผนปฏิบัติการป้องกันการทุจริต ไปใช้ให้เกิดเป็นรูปธรรมในทางปฏิบัติและบังคับใช้และสร้างองค์กรภาคราชการให้มีความโปร่งใส มีคุณธรรม จริยธรรม และธรรมาภิบาลในการปฏิบัติราชการเพื่อป้องกันการทุจริตและประพฤติมิชอบ

เพื่อให้การจัดทำแผนปฏิบัติการป้องกันการทุจริตขององค์การบริหารส่วนตำบลห้วยโจด เป็นไปด้วยความเรียบร้อย เป็นการเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติข้อมูลข่าวสารราชการ พ.ศ. 2540 และกฎหมายที่เกี่ยวข้อง องค์การบริหารส่วนตำบลห้วยโจด จึงขอประกาศใช้แผนปฏิบัติการป้องกันการทุจริต ประจำปี 25๖๒ – ๒๕๖๔ ขององค์การบริหารส่วนตำบลห้วยโจด

จึงประกาศให้ทราบโดยทั่วกัน

ประกาศ ณ วันที่ ๒๐ เดือน กุมภาพันธ์ พ.ศ. ๒๕๖๑

(ลงชื่อ) พิทักษ์ ตามบุญ

(นายพิทักษ์ ตามบุญ)

นายกองค์การบริหารส่วนตำบลห้วยโจด